*****

ΚΑΝΟΝΙΣΜΟΣ (ΕΟΚ) αριθ. 8/81 ΤΟΥ ΣΥΜΒΟΥΛΙΟΥ

της 1ης Ιανουαρίου 1981

περί της διαθέσεως από την Ελληνική Δημοκρατία των αποθεμάτων ακατέργαστου καπνού που υπάρχουν στην Ελλάδα και προέρχονται από συγκομιδές προγενέστερες της προσχωρήσεως

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την πράξη προσχωρήσεως του 1979, και ιδίως το άρθρο 72 παράγραφος 1,

την πρόταση της Επιτροπής,

Εκτιμώντας:

ότι το άρθρο 88 της πράξεως προσχωρήσεως προβλέπει ότι όλα τα αποθέματα καπνού που υπάρχουν στην Ελλάδα και προέρχονται από συγκομιδές προγενέστερες της προσχωρήσεως πρέπει να καταργηθούν πλήρως από την Ελληνική Δημοκρατία και με δική της δαπάνη·

ότι η πρώτη συγκομιδή που υπόκειται στη κοινή οργάνωση αγοράς είναι η συγκομιδή 1981·

ότι τα αποθέματα καπνού που έχουν αποσυρθεί από την αγορά και τα οποία υπάρχουν προς το παρόν στην Ελλάδα ανήκουν ή ευρίσκονται στην κατοχή του Εθνικού Οργανισμού Καπνού (ΕΟΚ)· ότι τα αποθέματα που προέρχονται από συγκομιδές προγενέστερες της συγκομιδής 1980 απετέλεσαν αντικείμενο απογραφής από τις ελληνικές αρχές· ότι προς το παρόν, τα αποθέματα της συγκομιδής 1980 είναι δυνατόν να αποτελέσουν μόνο αντικείμενο εκτιμήσεως·

ότι η διάθεση των αποθεμάτων αυτών είναι δυνατόν να γίνει σύμφωνα με την ελληνική νομοθεσία, υπό επιφύλαξη διατάξεων που θα επιτρέψουν στην Επιτροπή να διαφυλάξει την ισορροπία της κοινοτικής αγοράς·

ότι λόγω του μεγέθους των αποθεμάτων που πρέπει να καταργηθούν, πρέπει να προβλεφθεί ότι οι ποσότητες που θα επιτρέπεται να διατεθούν προς πώληση κατά τη διάρκεια ορισμένης περιόδου δεν θα ξεπεράσουν ένα συγκεκριμένο ανώτατο όριο· ότι είναι αναγκαίο, για τους παραπάνω λόγους, να προβλεφθούν αρκετά μεγάλες προθεσμίες διαθέσεως· ότι φαίνεται σκόπιμο να καθορισθεί, με τη διάθεση των αποθεμάτων αυτών, προθεσμία έξι ετών από την προσχώρηση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός θεσπίζει τους γενικούς κανόνες σχετικά με την εφαρμογή των διατάξεων του άρθρου 88 της πράξεως προσχωρήσεως.

Άρθρο 2

1. Ο παρών κανονισμός εφαρμόζεται στον ακατέργαστο καπνό που υπάγεται στην κλάση 24.01 του Κοινού Δασμολογίου και ο οποίος:

- είναι καταγωγής Ελλάδος,

- προέρχεται από τις συγκομιδές 1976, 1977, 1978, 1979 και 1980 και ανήκει στον ΕΟΚ ή ευρίσκεται στην κατοχή του.

2. Για την εφαρμογή του παρόντος κανονισμού, η Ελληνική Δημοκρατία ανακοινώνει στην Επιτροπή το αργότερο στις 31 Ιουλίου 1981 τις ποσότητες καπνού της συγκομιδής 1980 που αγοράζονται ή κατέχονται από τον ΕΟΚ, κατανεμημένες ανά ποικιλία, καθώς και την ημερομηνία κατά την οποία πραγματοποιήθηκε η τελευταία απόσυρση καπνού από τον ΕΟΚ.

3. Στο παράρτημα του παρόντος κανονισμού περιλαμβάνονται τα στοιχεία τα σχετικά με τα αποθέματα των προγενέστερων του 1980 συγκομιδών, καθώς και οι προβλέψεις οι σχετικές με τη συγκομιδή 1980.

Άρθρο 3

1. Η διάθεση των αποθεμάτων που αναφέρονται στο άρθρο 2 παράγραφος 1 πραγματοποιείται σύμφωνα με τις διατάξεις της ελληνικής νομοθεσίας και υπό την επιφύλαξη των διατάξεων του παρόντος κανονισμού.

Η διάθεση λαμβάνει χώρα υπό τέτοιους όρους, ώστε να αποφεύγεται κάθε διαταραχή της κοινοτικής αγοράς.

2. Τα αποθέματα που αναφέρονται στο άρθρο 2 παράγραφος 1 καταργούνται πριν από την 1 Ιανουαρίου 1987.

3. Η ποσότητα που πρέπει να διατίθεται κάθε έτος δεν μπορεί να υπερβαίνει το 1/5 του συνόλου των ποσοτήτων και των προβλέψεων που περιλαμβάνονται στο παράρτημα.

Η ποσότητα αυτή μπορεί να μειώνεται ή να αυξάνεται κατά 17 % κατ' ετος από την Επιτροπή κατά τη διαδικασία του άρθρου 4.

4. Τα αποθέματα πρέπει να διατεθούν στις αγορές τρίτων χωρών. Η Επιτροπή όμως, βάσει όλων των στοιχείων που διαθέτει και βάσει των πληροφοριών που της παρέχει η Ελληνική Δημοκρατία, καθορίζει κατ' ετος σύμφωνα, με τη διαδικασία που προβλέπεται στην παράγραφο 3, άν, κατά πόσο και για ποιες ποσότητες είναι δυνατόν να γίνει διάθεση στην κοινοτική αγορά των πσοστήτων που πρέπει να διατεθούν το τρέχον έτος.

5. Η Ελληνική Δημοκρατία πληροφορεί την Επιτροπή κάθε τρείς μήνες για τις ποσότητες που έχουν ήδη διατεθεί, τον προορισμό τους καθώς και τις επιτευχθείσες τιμές. Άρθρο 4

Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 727/70 (1).

Άρθρο 5

Ο παρών κανονισμός αρχίζει να ισχύει την 1η Ιανουαρίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, την 1η Ιανουαρίου 1981.

Για το Συμβούλιο

Ο Πρόεδρος

D. F. VAN DER MEI

(1) ΕΕ αριθ. L 94 της 28. 4. 1970, σ. 1.

ΠΑΡΑΡΤΗΜΑ

Αποθέματα του ΕΟΚ

(σε τ)

1.2.3.4 // Συγκομιδή και ποικιλία

// Συσκευασμένος

καπνός // Καπνός

σε φύλλα // Σύνολο // // // // // Συγκομιδή 1976 // // // // Μπασμά // 2 394,7 // - // 2 394,7 // Κατερίνης // 1 249,7 // - // 1 249,7 // Καμπακουλάκ κλασικά // 4 808,1 // - // 4 808,1 // Καμπακουλάκ μη κλασικά // 4 243,6 // - // 4243,6 // Μυρωδάτα Αγρινίου // 264,9 // 59,0 // 323,9 // Ζιχνομυρωδάτα // 87,4 // - // 87,4 // Μαύρα // 1 452,5 // - // 1 452,5 // // // // // Σύνολο

// 14 500,9 // 59,0 // 14 559,9 // // // // // Συγκομιδή 1977 // // // // Μπασμά // 2 010,4 // - // 2 010,4 // Κατερίνης // 2 035,0 // - // 2 035,0 // Καμπακουλάκ κλασικά // 6 692,4 // - // 6 692,4 // Καμπακουλάκ μη κλασικά // 6 995,2 // 1 491,0 // 8 486,2 // Μυρωδάτα Αγρινίου // 988,0 // - // 988,0 // Ζιχνομυρωδάτα // 312,3 // - // 312,3 // Τσεμπέλια // - // 2 181,8 // 2 181,8 // Μαύρα // - // 2 399,8 // 2 399,8 // // // // // Σύνολο

// 19 033,3 // 6 072,6 // 25 105,9 // // // // // Συγκομιδή 1978 // // // // Μπασμά // 698,2 // - // 698,2 // Κατερίνης // 1 076,9 // - // 1 076,9 // Καμπακουλάκ κλασικά // 2 406,3 // - // 2 406,3 // Καμπακουλάκ μη κλασικά // 839,8 // 3 429,5 // 4 269,3 // Μυρωδάτα Αγρινίου // 194,6 // - // 194,6 // Ζιχνομυρωδάτα // 26,6 // - // 26,6 // Τσεμπέλια // - // 6 949,0 // 6 949,0 // Μαύρα // - // 3 121,0 // 3 121,0 // // // // // Σύνολο

// 5 242,4 // 13 499,5 // 18 741,9 // // // // // Συγκομιδή 1979 // // // // Μπασμά // - // 3 497,9 // 3 497,9 // Κατερίνης // - // 1 749,0 // 1 749,0 // Καμπακουλάκ κλασικά // - // 2 038,4 // 2 038,4 // Καμπακουλάκ μη κλασικά // - // 3 582,3 // 3 582,3 // Μυρωδάτα Αγρινίου // - // 1 838,5 // 1 838,5 // Ζιχνομυρωδάτα // - // 64,1 // 64,1 // Τσεμπέλια // - // 13 760,4 // 13 760,4 // Μαύρα // - // 2 875,2 // 2 875,2 // // // // // Σύνολο

// - // 29 405,8 // 29 405,8 // // // // // Συγκομιδή 1980 // // // // (Προβλέψεις) // - // - // ± 30 000 // // // //